wickkiey/tamil-wikipedia-chunked huggingface dataset:
# ரோசாலியா லாசரோ

**ரோசாலியா லாசரோ** (Rosalía Lázaro) எசுப்பானியாவைச் சேர்ந்த இவர் ஓர் இணை ஒலிம்பிக் தடகள வீரராவார். முக்கியமாக எஃப் 12 வகைப்பாட்டில் நீளம் தாண்டுதல் போட்டிகளில் போட்டியிடுகிறார்.  
1992 முதல் 2008 வரை ஒவ்வொரு கோடைகால இணை ஒலிம்பிக்கிலும் இவர் போட்டியிட்டார். இவர் எப்போதும் நீளம் தாண்டுதலில் போட்டியிட்டார். ஆனால் 1992 மற்றும் 2008 ஆம் ஆண்டுகளில் 100 மீட்டரிலும், 1996 இல் பென்டத்லானிலும் போட்டியிட்டார். இந்த விளையாட்டுகளில் இவர் நீளம் தாண்டுதலில் மூன்று பதக்கங்களை வென்றார். 1996இல் எப் 10/11 வகையில் தனது முதல் வெள்ளியை வென்றார்.  
இவர் விளையாட்டு பொருளாதாரத்தில் நிபுணத்துவம் பெற்றுள்ளார். மேலும், முக்கியமான இணை ஒலிம்பிக் நிகழ்வுகளுக்கான தடகளப் பயிற்சியைக் கையாளுகிறார்.
# மிகப்பெரிய நகரங்களின் பட்டியல்

ஒரு நகரத்தை உருவாக்குவதற்கு ஐக்கிய நாடுகள் அவை மிக முக்கியமான மூன்று வரையறைகளைப் பயன்படுத்துகிறது. எல்லா நகரங்களும் இந்த பட்டியலில் இடம்பெறாது. நகரத்தின் சரியான வரையறையைப் பயன்படுத்தி மக்கள்தொகையின் அடிப்படையிலும் உள்ளூர் அரசாங்க நிர்வாக எல்லைகளின் கீழ் உள்ள பகுதி குறிப்பாக சீனாவின் சோங்கிங் பெருநகர வரையறையைப் பயன்படுத்தி மக்கள்தொகையின் அடிப்படையில் பெரிய நகரம் ஆகும். சப்பானின் தோக்கியோ நகர்ப்புற பகுதி வரையறையைப் பயன்படுத்தி மக்கள்தொகையின் மிகப்பெரிய நகரம் தோக்கியோ இது ஒரு குறிப்பிட்ட மக்கள் அடர்த்தி கொண்ட ஒரு தொடர்ச்சியான பகுதியைக் கொண்டதாகும்.
# மிகப்பெரிய நகரங்களின் பட்டியல்

## பொதுவான நகர வரையறைகள்

ஒரு நகரத்தை அதன் நிர்வாக எல்லைகளால் வரையறுக்கலாம் ஐக்கிய நாடுகளின் சிறுவர் நிதியம் (UNICEF) "ஒரு நகர நிர்வாக எல்லைக்குள் வாழும் மக்கள் அல்லது நகரத்திலிருந்து நேரடியாக ஒரு அதிகாரத்தால் கட்டுப்படுத்தப்படுகிறது." ஒரு நகர முறையானது சட்டரீதியான அல்லது அரசியல் எல்லைகளின்படி வரையறுக்கப்பட்ட ஒரு பகுதி மற்றும் நிர்வாக ரீதியாக அங்கீகரிக்கப்பட்ட நகர்ப்புற நிலை, இது பொதுவாக சில வகையான உள்ளூர் அரசாங்கங்களால் வகைப்படுத்தப்படுகிறது. சரியான நகரங்கள் மற்றும் அவற்றின் எல்லைகள் மற்றும் மக்கள்தொகை புறநகர்ப் பகுதிகளைக் கொண்டிருக்கக்கூடாது.
# மிகப்பெரிய நகரங்களின் பட்டியல்

## பொதுவான நகர வரையறைகள்

### பெருநகரப் பகுதி

ஒரு நகரத்தை அதன் மக்கள் தொகை, ,பெருநகர் பகுதி, உழைப்பாளர்கள் வரையறுக்க முடியும்.
# அணஸ்வரா ராஜன்

**அணஸ்வரா ராஜன்** (8 செப்டம்பர் 2002) தமிழ் மற்றும் மலையாளத் திரைப்படத்துறையில் பணியாற்றி பெயர்பெற்ற ஓர் இந்திய நடிகை ஆவார். இவர் நடித்த முதல் திரைப்படம் *உதாஹரணம் சுஜாதா* ஆகும். இவர் *க்ளோப்* என்ற மலையாள குறும்படம் மூலம் அறிமுகமானார். இவர் நடித்து வணிக ரீதியாக மிக பெரிய வெற்றிபெற்ற திரைப்படங்கள் *தண்ணீர் மத்தன் தினங்கள்* (2019) மற்றும் *ஆத்யராத்ரி* (2019) மூலம் மேலும் புகழ்பெற்றார். இவர் இவருடன் சக நடிகர் மாத்யூ தாமஸ் உடன் இணைந்து 22வது ஆசியாநெட் திரைப்பட விருதுகள் 2020ல் *தண்ணீர் மத்தன் தினங்கள்* (2019) என்ற திரைப்படத்தில் கீர்த்தி மற்றும் ஜெய்சன் என்ற கதாபாத்திரங்களில் நடித்ததற்காக சிறந்த நட்சத்திர ஜோடி விருதை பெற்றனர்.
# அணஸ்வரா ராஜன்

### ஆரம்ப வாழ்க்கை

அணஸ்வரா ராஜன் 8 செப்டம்பர் 2002ல் ராஜன் பையதாகத் மற்றும் உஷா தம்பதியினருக்கு கேரள மாநிலத்திலுள்ள கண்ணூர் மாவட்டத்தில் பிறந்தார். தன்னுடைய 10ஆம் வகுப்பு கல்வியை மேரி உயர்நிலை பள்ளியில் படித்து முடித்து, தற்பொழுது பையனூரிலுள்ள அரசு உயர்நிலை பள்ளியில் படிக்கிறார்.
# அணஸ்வரா ராஜன்

### திரைப்பயணம்

அனஸ்வரா 2017ல் வெளியான உதாஹரணம் சுஜாதா படத்தில் மஞ்சு வாரியரின் எதிர்த்தெழும் மகள் ஆதிரா கிருஷ்ணன் என்ற கதாபாத்திரத்தின் மூலம் திரையுலகில் கால்பதித்தார். மேலும் சில படங்களில் சிறிய வேடங்களில் தோன்றிய பின்னர் 2019ல் வெளியான தண்ணீர் மத்தன் தினங்கள் என்ற திரைப்படத்தில் முதன் முதலாக கதாநாயகியாக நடித்து வெற்றிபெற்றார். இவர் திரிஷா கதாநாயகியாக நடித்து 2020ல் வெளியாகவுள்ள ராங்கி படத்தின் மூலம் தமிழ் திரையுலகில் தனது கால்தடத்தை பதித்தார். அவரது வரவிருக்கும் திட்டங்களில் ‘வாங்கு’ மற்றும் ‘சூப்பர் சரண்யா’ ஆகியவை அடங்கும். ‘வாங்கு’ மார்ச் மாதத்தில் வெளியிட திட்டமிடப்பட்டது, ஆனால் கோவிட்-19 காரணமாக ஒத்திவைக்கப்பட்டது.
# அணஸ்வரா ராஜன்

### திரைப்படவியல்

#### திரைப்படங்கள்

| 2017 | உதாஹரணம் சுஜாதா | ஆதிரா கிருஷ்ணன் | மலையாளம் | முதல் திரைப்படம் |  |
| --- | --- | --- | --- | --- | --- |
| 2019 | எவிடே | சஹானா | மலையாளம் |  |  |
| 2019 | தண்ணீர் மத்தன் தினங்கள் | கீர்த்தி | மலையாளம் | கதாநாயகியாக முதல் படம் |  |
| 2019 | மை சாண்டா | மூத்த இஷா | மலையாளம் | கேமியோ |  |
| 2019 | ஆதியராத்ரி | ஷாலினி | மலையாளம் |  |  |
| 2020 | வாங்கு | ரஸியா | மலையாளம் | தயாரிப்பிற்கு பின் |  |
| 2020 | ராங்கி | சுஷ்மிதா | தமிழ் | படப்பிடிப்பு |  |
| 2020 | அவியல் | மலையாளம் | தயாரிப்பிற்கு பின் |  |  |
| 2020 | சூப்பர் சரண்யா | சரண்யா | மலையாளம் | அறிவிக்கப்பட்டது | } |
# அணஸ்வரா ராஜன்

### திரைப்படவியல்

#### சின்னத்திரை

| 2019 | டி5 ஜூனியர் | விருந்தினர் | } |
| --- | --- | --- | --- |
# அணஸ்வரா ராஜன்

## குறும்படங்கள்

- 2015 - க்ளோப் (மலையாளம்)
# அணஸ்வரா ராஜன்

## விருதுகள்

- 22வது ஆசியாநெட் திரைப்பட விருதுகள் 2020 - சிறந்த நட்சத்திர ஜோடி (2019)
- பிலௌர்ஸ் (தொலைக்காட்சி நிறுவனம்) - பிலௌர்ஸ் இந்தியன் திரைப்பட விருதுகள் 2018 - உதாஹரணம் சுஜாதா (2017) விற்காக சிறந்த குழந்தை நட்சத்திரம் விருது
# அணஸ்வரா ராஜன்

## பிற இணைப்புகள்

-
-
# வாணியம்பாடி வருவாய் கோட்டம்

**வாணியம்பாடி வருவாய் கோட்டம்**என்பதுதமிழ்நாட்டின்,திருப்பத்தூர் மாவட்டத்தில் உள்ள இரண்டு வருவாய் கோட்டங்களில் ஒன்றாகும். இதன் தலைமையகம் வாணியம்பாடியில் அமைந்துள்ளது  
இதுபின்வரும்வட்டங்களைக்கொண்டுள்ளது.  
1. வாணியம்பாடி  
2. ஆம்பூர்
# வாணியம்பாடி வருவாய் கோட்டம்

## மேலும் பார்க்க

- திருப்பத்தூர் வருவாய் கோட்டம்
# மரியா ஜோசு ஆல்வெசு

**மரியா ஜோசு ஆல்வெசு** (Maria José Alves) இவர் பிரேசிலைச் சேர்ந்த ஒரு இணை ஒலிம்பிக்கில் பார்வைக் குறைபாடு பிரிவில் விளையாடிய தடகள வீரராவார். முக்கியமாக டி 12 வகை விரைவோட்டப் போட்டிகளில் போட்டியிடுகிறார்.  
இவர் நான்கு இணை ஒலிம்பிக்கில் போட்டியிட்டு, நான்கு வெண்கலப்பதக்கங்களை வென்றுள்ளார். இவரது முதல் ஓட்டம் 1996 ஆம் ஆண்டு அட்லான்டா விளையாட்டுப் போட்டிகளில் இருந்தன. அதே போட்டியில் இவர் 400 மீட்டர் ஓட்டத்திலும், நீளம் தாண்டுதலிலும் போட்டியிட்டார். அதில் இவர் ஆறாவது இடத்தைப் பெற்றார். இதில் இவர் 100 மீ, 200 மீ, 400 மீ நீளம் தாண்டுதலில் பங்கேற்று வெண்கலம் வென்றார். 2000இல் சிட்னியில் நடைபெற்ற கோடைகால இணை ஒலிம்பிக்கில் இவர் 100 மீட்டர், 200 மீட்டர் ஆகியவற்றில் கல்ந்து கொண்டார். ஆனால் எந்த பதக்கமும் கிடைக்கவில்லை. 2004இல் ஏதென்ஸிலும், பெய்ஜிங்கில் நடந்த கோடைக்கால இணை ஒலிம்பிக் விளையாட்டுப் போட்டிகளிலும் இவர் 100 மீ, 200 மீ, 400 மீ. போட்டிகளில் போட்டியிட்டார். 2004 ஆட்டங்களில் தான் 100 மீட்டரிலும், 200 மீட்டரிலும் தனது வெண்கலத்தை பெற்றார்.
# பியூரிபிகேசன் சாந்தமார்த்தா

**பியூரிபிகேசன் சாந்தமார்த்தா** (Purificacion Santamarta) எசுப்பானியாவைச் சேர்ந்த இவர் ஓர் இணை ஒலிம்பிக் தடகள வீரராவார்.<nowiki/>முக்கியமாக டி 11 வகைப்பாடு விரைவோட்ட நிகழ்வுகளில் போட்டியிடுகிறார்.
# பியூரிபிகேசன் சாந்தமார்த்தா

## சுயசரிதை

இவர் ஏழு இணை ஒலிம்பிக்கில் போட்டியிட்டு, மொத்தம் 16 பதக்கங்களை வென்றுள்ளார். அதில் பதினொரு தங்கம் அடங்கும். இவரது முதல் ஆட்டங்கள் 1980 ஆம் ஆண்டில் இருந்தன. அதில் இவர் 60 மீட்டரில் ஓடினார். மேலும், 400 மீட்டரில் வெள்ளியை வென்றார். 1984 ஆம் ஆண்டில் இவர் நீளம் தாண்டுதலில் போட்டியிட்டு 100 மீட்டரிலும், 400 மீட்டர் இரண்டிலும் தங்கப்பதக்கம் வென்றார். இவரது மூன்றாவது ஆட்டங்கள் 1988 ஆம் ஆண்டில் சியோலில் இருந்தன. அதில் இவர் தனது 100 மீட்டர் பட்டத்தை தக்கவைத்து 400 மீட்டர் ஓட்டத்திலும், நீளம் தாண்டுதலிலும் வெள்ளிப் பதக்கங்களை வென்றார்.
# பியூரிபிகேசன் சாந்தமார்த்தா

## இணை ஒலிம்பிக் போட்டிகள்

1992 கோடைகால இணை ஒலிம்பிக் போட்டிகளில் தனது சொந்த மண்ணில் விளையாடினார். இதில் தொடர்ந்து மூன்றாவது 100 மீட்டர் பட்டத்தை வென்றார். மேலும், 200 மீ, 400 மீ, 800 மீ ஆகியவற்றில் தங்கங்களைச் சேர்த்தார். 1996 ஆம் ஆண்டில் இவர் தனது 100 மீ, 200 மீ மற்றும் 400 மீட்டர் பட்டங்களை பாதுகாப்பதில் வெற்றி பெற்றார். ஆனால் 800 மீட்டரில் ஓடவில்லை.சிட்னியில் நடந்த 2000 கோடை இணை ஒலிம்பிக்கில் 100 மீட்டரில் முதல் தடவையாக ஐந்து ஆட்டங்களில் தோல்வியடைந்தார். பிரேசிலின் ஆட்ரியா சாண்டோஸ் இவரை இரண்டாவது இடத்திற்கு வீழ்த்தினார். ஆனால் இவர் மூன்று 400 மீட்டரில் தொடர்ந்து தங்கம் வென்றார். ஏதென்சில் நடந்த 2004 கோடைகால இணை ஒலிம்பிக்கில் இவர் 200 மீட்டரில் வெண்கலத்தை வென்றார். ஆனால் 100மீட்டரிலும், 400 மீட்டரிலும் வெற்றியை ஈட்டவில்லை.
# அல்டி (2020 தமிழ்த் திரைப்படம்)

**அல்டி** (*Alt*i) என்பது எம்.ஜே.உசைன் எழுதி இயக்கிய 2020 தமிழ் மர்ம படம். இப்படத்தில் புதுமுகம் அன்பு மயில்சாமி மற்றும் மனிஷாஜித் ஆகியோர் முக்கிய கதாபாத்திரங்களில் நடித்துள்ளனர், செந்திரயன் , யாசர் மற்றும் மரிமுத்து ஆகியோர் துணை வேடங்களில் நடிக்கின்றனர். இப்படம் என்.எஸ்.ஆர் பிலிம் பேக்டரியின் கீழ் தயாரிக்கப்படுகிறது மற்றும் சிறீகாந்து தேவா இசை இந்த திரைப்படத்திக்கு இசையமைத்துள்ளார்
# அல்டி (2020 தமிழ்த் திரைப்படம்)

## நடிகர்கள்

- குட்டியாக அன்பு மயில்சாமி
- மனிஷாஜித் மேரியாக
- செந்திரயான் ஜோனி யாக
- ராபர்ட் மாஸ்டர்
- ஜி.மரிமுத்து
- குணாவாக யாசர்
- சார்லி
- டெல்லிகணேஷ்
- பாண்டு
- மதன் பாப்
- ஏ.வெங்கடேஷ்
- செந்தி குமாரி
- மிப்பு
- பவர்ஸ்டார்சீனிவாசன்
- வையபுரி
- மனோகர்
# அல்டி (2020 தமிழ்த் திரைப்படம்)

## தயாரிப்பு

இந்த திரைப்படம் பிரபல கோலிவுட் நகைச்சுவை நடிகர் மயில்சாமியின் மகன் அன்புவின் நடிப்பை குறிக்கிறது . படம் ஒரு தொலைபேசி திருட்டு பற்றி சுழல்கிறது, இது படத்தின் கதைக்களத்தை உருவாக்குகிறது.
# செருகோல்புழா

**செருகோல்புழா** (*Cherukolpuzha*) என்பது இந்தியாவின், கேரள மாநிலத்தில் உள்ள பதனம்திட்டா மாவட்டத்தின் உள்ள ஒரு சிற்றூராகும்.  
இங்கு பம்பை ஆற்றின் கரையில் நடக்கும் *அய்ருர் செருகோல்புழா* என்ற இந்து சமய பேரவைக் கூட்டம் ஒரு முக்கியமான சமயக் கூட்டமாகும். இந்தக் கூட்டத்தில் இந்துசமயம் குறித்த சொறுபொழிவுகளை சமய அறிஞர்கள் மேற்கொள்வார்கள்.  
செருகோல்புழாவுக்கு அருகிலுள்ள தொடருந்து நிலையம் திருவல்லா தொடருந்து நிலையமாகும் இது சுமார் 21 கி.மீ. தொலைவில் அமைந்துள்ளது. அருகிலுள்ள வானூர்தி நிலையம், திருவனந்தபுரம் பன்னாட்டு வானூர்தி நிலையமாகும் இது சுமார் 121 கி.மீ. தொலைவில் அமைந்துள்ளது.
# புனித மேரி தேவாலயம், நிரணம்

**நிரணம்** **வல்லிய பள்ளி** அல்லது **புனித மேரி ஆர்த்தடக்ஸ் சிரிய தேவாலயம், நிரணம்** என பிரபலமாக அறியப்படும் **நிரணம் பள்ளி**, என்பது கி.பி 54 இல் இயேசு கிறிஸ்துவின் பன்னிரண்டு திருத்தூதர்களில் ஒருவரான திருத்தூதர் தோமாவால் நிறுவப்பட்ட ஒரு தேவாலயம் ஆகும். இது நிரணம் மறைமாவட்டத்தின் கீழ் உள்ள தேவாலயம் ஆகும்.
# புனித மேரி தேவாலயம், நிரணம்

## வரலாறு

நிரணம் பள்ளி இந்தியாவின் பழமையான தேவாலயங்களில் ஒன்றாகும். இந்த தேவாலயம் கி.பி 54 இல் இயேசு கிறிஸ்துவின் பன்னிரண்டு அப்போஸ்தலர்களில் ஒருவரான புனித தோமாவால் நிறுவப்பட்டது என்று நம்பப்படுகிறது. அதன் பின்னர் தேவாலயம் பல முறை புனரமைக்கப்பட்டது. தேவாலயத்தில் உள்ள கற்கள் கி.பி 1259 இல் புனரமைத்ததைக் காட்டுகின்றன. இயேசு கிறிஸ்துவின் பன்னிரண்டு புனிதத் தூதர்களில் ஒருவரான புனித தோமா கி.பி. 52 ஐ ஒட்டி கொடுங்ஙல்லூர் அருகே மலங்கராவில் வந்து இறங்கினார். அவர் ஏழரை தேவாலயங்களை நிறுவினார். அவை கொடுங்ஙல்லூர், பலையூர், கோட்டகாவே, கொக்கமங்கலம், நிரணம், சாயல், கொல்லம் மற்றும் திருவிதாங்கோடில் உள்ள அரை தேவாலயம் போன்றவை ஆகும். வடகிழக்கு திசையில் கொல்லமில் இருந்து செல்லும் வழியில் அவர் கடல் வழியாக நிரணம் "திரிக்பலேஸ்வரம்" வந்தடைந்தார். அவர் பட்டமுக்கில், மற்றும் தயில் என்ற இரண்டு இந்து பிராமண குடும்பங்களையும், மங்கி மற்றும் மடதிலன் என்ற இரண்டு நாயர் குடும்பங்களையும் கிறிஸ்தவ சமயத்திற்கு மாற்றினார். புனித தோமாவால் கிறிஸ்தவ சமயத்துக்கு மாற்றப்பட்ட முதல் நான்கு குடும்பங்கள் இவை. பட்டமுக்கிலின் குடும்ப உறுப்பினர்களுக்கும் அவர் ஆசாரிய அதிகாரங்களை வழங்குகிறார். பட்டமுக்கில் குடும்பத்தைச் சேர்ந்த பாதிரியார்கள் அங்கேயே தங்கி ஆசாரியத்துவத்தை செய்து பழங்காலத்தில் நிரணம் தேவாலயத்தையும் அதன் சொத்துக்களையும் நிர்வகித்துவந்தனர்.
# புனித மேரி தேவாலயம், நிரணம்

## படவரிசை

தோமத்து கடவு வழியாக நிரணத்தை அடைந்தார்
# தெக்கெகுடி குகைக் கோயில்

**தெக்கெகுடி குகைக் கோயில்** (*Thekkekudi cave temple*) என்பது கேரளத்தின், பத்தனம்திட்டா மாவட்டத்தில் உள்ள ஒரு குகைக் கோயிலாகும். இங்கு உள்ள முதன்மைதெ தெய்வம் சிவன் ஆவார். தெக்கெகுடியானது திருவல்லாவிலிருந்து 9 கி.மீ. தொலைஇல் உள்ளது. பல்லவர் காலக் கட்டடக்கலை பாணியில் கி.பி. எட்டாம் நூற்றாண்டில் அமைக்கபட்ட இந்தக் குகைக் கோயில் 50 அடி உயரப் பாறையில் அமைக்கபட்ட குடைவரைக் கோயிலாகும். கேரள கலைப் பாணிக்கான ஆதி மாதிரியாக இக்கோயிலின் செதுக்கு வேலைகள் கருதப்படுகின்றன. இக்கோயில் காலை 5 மணி முதல் 11 மணிவரையும், மாலை 5 மணிமுதல் 7 மணிவரையும் திறந்திருக்கும். மகா சிவராத்திரி அன்று தெக்கெகுடி உற்சவத் திருவிழா நடக்கிறது.
# சௌன யாதவ அரசமரபு

**சௌன யாதவ அரசமரபினர்** (**Seuna**, **Sevuna** or **Yadavas of Devagiri**) (கிபி:860–1317) இந்தியாவின் தக்காணப் பீடபூமியின் மேற்கு பகுதியில், வடக்கே நர்மதை ஆறுக்கும் தெற்கே, துங்கபத்திரை ஆறுக்கும் இடைப்பட்ட தற்கால மகாராட்டிரா மற்றும் கர்நாடகா மாநிலப் பகுதிகளைக் கொண்ட தேவகிரி யாதவப் பேரரசை கிபி 860 முதல் கிபி 1317 முடிய 457 ஆண்டுகள் ஆட்சி செய்தனர். சௌன யாதவ அரசமரபினர் தலைநகரமாக தேவகிரி எனும் தௌலதாபாத் இருந்தது.  
துவக்கத்தில் இந்த சௌன யாதவர்கள், மேலைச் சாளுக்கியர் ஆட்சியில் சிற்றரசர்களாக இருந்தனர். 12-ஆம் நூற்றாண்டின் நடுவில் சாளுக்கியர்கள் வீழ்ச்சியுற்ற போது, யாதவ மன்னர் ஐந்தாம் பீமதேவன் தன்னாட்சியை அறிவித்துக் கொண்டார். சிங்கண்னன் ஆட்சிக் காலத்தில் (1210 – 1247) தேவகிரி யாதவப் பேரரசை விரிவுபடுத்தினார். கிபி 1317-இல் தில்லி சுல்தான் அலாவுதீன் கில்சியில் படைத்தலைவர் மாலிக் கபூர் என்பவரால் தேவகிரி யாதவ அரசமரபு வீழ்த்தப்பட்டு, தில்லி சுல்தான் ஆட்சியில் சிற்றரசர்களாக இருந்தனர்.
# சௌன யாதவ அரசமரபு

## பெயர்க் காரணம்

கண்ணன் பிறந்த யாதவ குலமே தங்கள் அரசமரபு என சௌனக யாதவர்கள் கூறிக்கொண்டனர்.
# சௌன யாதவ அரசமரபு

## இலக்கியம்

### மராத்தி மொழி

இவர்களது ஆட்சியில் மராத்தி மொழி ஆட்சி மொழியாக இருந்தது. முன்னர் கன்னடம் மற்றும் சமசுகிருத மொழியில் கல்வெட்டுகள் அதிகம் கொண்டிருந்த்தது..  
சௌன யாதப் பேரரசில் அமைச்சராக இருந்த ஹேமாத்ரி என்பவர், சமஸ்கிருத மொழி கலந்த மராத்தி மொழியை அரசவை மொழியாக்கினார். பக்தி இயக்கத்தின் முன்னோடியான மகான் ஞானேஸ்வர் எழுதிய **ஞானேஸ்வரி** (கிபி 1200) எனும் மராத்திய பக்தி இலக்கிய நூல் பதிகங்கள் கொண்டது. மேலும் ஞானேஸ்வர் சமஸ்கிருத மொழியிலிருந்து, மராத்தி மொழியில் பகவத் கீதையை மொழிபெயர்த்தார். முமுந்தராஜா என்பவர் மராத்தி மொழியில் தத்துவ விசாரணை நூலான பரமாமிருதம் மற்றும் விவேகசிந்து போன்ற நூல்களை இயற்றினார்.
சௌன யாதவ அரசமரபின் இறுதி காலத்தில் பக்தி இயக்கம் எழுச்சியுற்ற போது தோன்றிய வர்க்காரி எனும் சமயப் பிரிவின் விட்டலர் அடியார்கள் பாடிய பக்திப் பாடல்கள் மராத்திய மொழியில் பிரபலமானது.
# சௌன யாதவ அரசமரபு

## இலக்கியம்

### கன்னட மொழி

தேவகிரி யாதவப் பேரரசு ஆட்சியின் துவக்கத்தில் கன்னட மொழி அரசவை மொழிகளில் ஒன்றாக இருந்தது என்பதை கன்னட மொழி கல்வெட்டுகள் மூலம் அறியபடுகிறது. மேலும் யாதவ அரசர்கள் கன்னட மொழியை ஆதரித்தனர். இரண்டாம் சிம்மனால் ஆதரிக்கப்பட்ட அழகிதேவர் கன்னட மொழியில் எழுதிய பக்திப் பாடல்கள் பிரபலமானது. 1300-இல் பண்டரிபுரம் சௌந்தராஜர் கன்னட மொழியில் எழுதிய **தசகுமார சரிதம்** எனும் நூல் புகழ் பெற்றது.
# சௌன யாதவ அரசமரபு

## இலக்கியம்

### சமசுகிருதம்

தேவகிரி யாதவப் பேரரசர் சிங்கண்ணா சமசுகிருத மொழியை பெரிது ஆதரித்தார். மேலும் வானியல் மற்றும் கணிதவியல் அறிஞரான இரண்டாம் பாஸ்கரர் இயற்றிய நூல்களைக் கொண்டு வானியல் தொடர்பான கல்வி நிலையத்தை நிறுவினார். மேலும் சிங்கண்ணா ஆட்சியின் போது சாரங்க தேவரால் சமசுகிருத மொழியில் எழுதப்பட்ட சங்கீத இரத்தினாஹாரம் எனும் கர்நாடக இசை நூல் பிரபலமானது.  
சமசுகிருத மொழியில் *ஹேமாத்திரி* எனும் அறிஞர் *சதுர்வர்க்க சிந்தாமணி* எனும் சமசுகிருத அகராதியை தொகுத்தார்.மேலும் ஹேமாத்திரி மருத்துவ அறிவியல் தொடர்பாக பல நூல்களை சமசுகிருத மொழியில் எழுதினார். மேலும் இவர் கம்பு வேளாண்மையை ஊக்கிவித்தார்.  
சௌன யாதவ அரசமரபின் தேவகிரி யாதவப் பேரரசு ஆட்சியில் எழுதப்பட்ட பிற சமசுகிருத இலக்கிய நூல்களும், ஆசிரியர்களும்:  
- *சுத்திமுக்தாவல்லி* - ஜல்ஹனார்
- *ஹமிராமாதனா* - ஜெயசிம்ம சூரி
- *சித்தாந்த சிரோண்மணி* - இரண்டாம் பாஸ்கரர்
- வராகமிரரின் பிருகத் ஜாதகம் மற்றும் பிரம்மகுப்தரின் *பிருகத்ஸ்பூட சிந்தாமணி* போன்ற நுல்களுக்கு ஆனந்ததேவரின் விளக்க உரை
- சங்கீத சூத்திரங்கள் -ஹரிபாலதேவர்.
# அடூர் கஜமேளா

**அடூர் கஜமேளா** (*Adoor Gajamela*) என்பது இந்தியாவின் கேரள மாநிலத்தில் அமைந்துள்ள பத்தனம்திட்டா மாவட்டத்தில் இருக்கும் ஒரு நகராட்சியான அடூர் பார்த்தசாரதி கோயிலில் நடக்கும் விழா ஆகும். திருவல்லாவுக்கு தெற்கே எம்.சி. சாலையில் 35 கி.மீ. தொலைவில் அடூர் உள்ளது.  
சனவரி மாதம் நடக்கும் கஜமேளாவைக் காண்பதற்கு கூட்டம் அலைமோதும். அச்சமயம் ஓன்பது அலங்கரிக்கபட்ட யானைகள் நடைபோட்டு ஒன்பது கி.மீ. தொலைவில் உள்ள சென்னபட்டி கோயிலுக்கு செல்லும். இதேபோல் கிருஷ்ணனின் பிறந்த நாளான அஷ்டமி ரோகிணியில் 10 நாள் திருவிழா நடக்கும். இத் திருவிழாவின்போது யானை ஊர்வலமான கஜமேளா, ஒட்டன்துள்ளல், வேலகளி போன்ற கலை நிகழ்ச்சிகள் நடக்கும்.
# பெரும்தேனருவி

**பெருந்தேனருவி** என்பது தென்னிந்திய மாநிலமான கேரளத்தின், நடுதிருவாங்கூரின், பத்தனம்திட்டா மாவட்டத்ததில் உள்ள ஒரு அருவி ஆகும். இது பத்தனம்திட்டாவிலிருந்து வச்சூச்சிறா செல்லும் பாதையில் 36 கி.ஈ ((22 மைல்) தொலைவில் உள்ளது. இது எருமேலியிலிருந்து 10 கி.மீ. தொலைவில் உள்ளது. இது ராணி தாலுகாவின் வெச்சூச்சிர பஞ்சாயத்தில் அமைந்துள்ள ஒரு பிரபலமான சுற்றுலாத் தலமாகும். இந்த அருவியின் ஒரு கரை குடமுருட்டி, மற்றொன்று வச்சூச்சிறா. இந்த அருவிக்கான பிரதான பாதை ராணி - அத்திக்காயம் - குடமுருட்டி - பெருந்தேனருவி ஆகும். மிகவும் அமைதியான சூழ்நிலையில் குடும்பத்துடன் நேரத்தை செலவிட இது ஒரு சிறந்த இடம்.
# பெரும்தேனருவி

## சொற்பிறப்பியல்

பெருந்தேன் மற்றும் அருவி ஆகிய இரண்டு மலையாள சொற்களின் சேர்கையில் உருவானதே பெருந்தேனருவி என்ற பெயராகும்.
# பெரும்தேனருவி

## இடம்

மேற்குத் தொடர்ச்சி மலைகளின் சஹாயத்ரி மலைத்தொடரின் அமைந்துள்ளது பெருந்தேனருவி. இந்த அருவியானது இதன் உயரத்தை விட பரந்த பகுதிக்கு பெயர் பெற்றது. இது கேரள மாநிலத்தின் பதனம்திட்டா மாவட்டத்தில் அமைந்துள்ளது. இந்த அருவி நீர் பின்னர் பாம்பை ஆற்றுடன் சேர்கிறது. இந்த அருவி அழகும், ஆபத்தும் நிறைந்தது.
# ஜெனிபர் எசுபெடியாக்கி

**ஜெனிபர் ஆன் எசுபெடியாக்கி** (Jennifer Ann Spediacci) (பிறப்பு: 1978 ஏப்ரல் 5) இவர் ஓர் இத்தாலிய வம்சாவளியைச் சேர்ந்த அமெரிக்க<nowiki/>குடிமகனாவார். இவர், ஆல்-அமெரிக்கா அணி என்ற ஒரு தொழில்முறை வீரர்களைக் கொண்ட ஒரு கற்பனையான அமெரிக்க விளையாட்டுக் குழுவின் உறுப்பினராக இருந்தார். மேலும், 2004இல் நடைபெற்ற ஒலிம்பிக் விளயாட்டுகளில் வலது கை மென்பந்தாட்ட வீரராவார். முதலில் கலிபோர்னியாவின் பிரீமாண்டில் இருந்து விளையாட ஆரம்பித்தார். இவர் 1997-00 முதல் பேக் -12 விளையாட்டுப் போட்டிகளில் வாசிங்டன் அசுகீசின் மாணவர் ஆணியில் வீரராக இருந்தார். நான்கு மகளிர் கல்லூரி உலகத் தொடர்களில் போட்டியிட்டு பள்ளி அளவில் சாதனையைப் படைத்தார். 2004 கோடைகால ஒலிம்பிக்கிலும் போட்டியிட்டுள்ளார்.
# ஜெனிபர் எசுபெடியாக்கி

## விளையாட்டு

இவர் இரண்டாவது அணியாக ஆல் -பேக் -12 இல் ஒரு புதிய வீரராகவும், மற்ற ஆண்டுகளில் மூன்று முறை முதல் அணியாகவும் இருந்தார். 2000 ஆம் ஆண்டில் இவர் வருடத்தின் சிறந்த பிட்சர் என்று பெயரிடப்பட்டார். இவர் 1998 இல் இரண்டாவது அணியிலும், முதல் அணியில் மூத்தவராக இரு முறையில் விளையாடிய அமெரிக்கர் ஆவார். 2000 ஆண்டு உலகத் தொடரில் டீபால் ப்ளூ டெமான்ஸுக்கு எதிராக மே 25 அன்று தனது 100 வது ஆட்டத்தையும் வென்றார்.
# குவோ கான்

**குவோ கான்** (, கி. பி. 1217–1277) என்பவர் ஆன் சீன வழிவந்த ஒரு பிரபலமான தளபதி ஆவார். இவர் மங்கோலிய கான்களிடம், அவர்கள் மேற்கு பகுதி மற்றும் சீனாவை வென்ற போதிலும் கூட பணியாற்றினார். இவர் பரம்பரையான சீன தளபதிகளின் வழி வந்தவர் ஆவார். இவரது தந்தை மற்றும் தாத்தா ஆகிய இருவருமே கானிடம் பணியாற்றினார். அதேநேரத்தில் இவரது முன்னோரான குவோ சியி சீனாவின் தாங் அரசமரபில் பணியாற்றிய ஒரு பிரபலமான தளபதி ஆவார்.
# டேன் சேங்கர்

**டேனியல் செ. சேங்கர்** ஓர் நுட்ப பங்கு வர்த்தகர். தணிக்கை செய்யப்பட்ட வருமானம் 2 வருடங்களுக்குள், 10,775 அமெரிக்க வெள்ளிகள் 18,000,000 ஆக இரண்டு ஆண்டுகளில் மாறியது தணிக்கையில் தெரியவந்ததால் ஊடகங்களின் கவனத்தை ஈர்த்தார்.
# டேன் சேங்கர்

## தனிப்பட்ட வரலாறு

டான் சேங்கர் பங்கு வர்த்தில் உலக சாதனை படைத்துள்ளார் ஒரு வருட பங்குச் சந்தை வணிகத்தில் அவரின் மொத்த பங்குகள் 29,000% இக்கும் அதிகமாக வளர்ச்சி கண்டிருந்தன. இரண்டு ஆண்டுகளில், அவர், 10,775 வெள்ளிகளை 18 மில்லியன் வெள்ளிகளாக மாற்றினார். *பார்ச்சூன்* இதழ், சேங்கர் பற்றி ஒரு விரிவான கட்டுரையை எழுதியது, அதில் அவரது வணிக முடிவுகளை பற்றி வரி தணிக்கை முடிவுகளை மதிப்பாய்வு செய்து எழுதியது.  
லாசு ஏஞ்சல்சின் சான் பெர்னாண்டோ பள்ளத்தாக்கு பகுதியில் சேங்கர் வளர்ந்தார். அவரது தந்தை மருத்துவர் தாய் உளவியலாளர். அவர் கல்லூரி படிப்பை முடிக்காமல் கொலராடோவிலும் இடாஹோவிலும் உள்ள பனிச்சறுக்கு விளையாட்டுக்காக சில ஆண்டுகள் கல்லூரியை விட்டு வெளியேறினார். தனது இருபதுகளின் ஆரம்பத்தில் தனது வருமானத்திற்காக பெல் ஹாப், கார் டிரைவர் மற்றும் சமையல்காரர் போன்ற சில வேலைகளை செய்தார்.  
இறுதியில், அவர் உயர்நிலைப் பள்ளி கல்வியோ தொழில்முறை வர்த்தகமமோ இல்லாமல் எல்லேவுக்கு திரும்பினார். அவர் ஓர் வீட்டை மாற்றியமைக்கும் நிறுவனத்தில் வேலை செய்யத் தொடங்கி பின் தனது கலிபோர்னியா ஒப்பந்தக்காரரின் உரிமத்தைப் பெற்றார் . அவர் ஒரு சுயாதீன ஒப்பந்தக்காரராக பெவர்லி இல்சில் நீச்சல்குளம் அமைக்கும் வேலையில் இறங்கினார் அவ்வேலையில் ஓரளவு நல்ல வருமானத்தைப் பெற்றார்.  
அவரது தாயார் எலைன் பங்குச் சந்தையை விரும்பினார், டான் அவருடன் தொக்காவில் வணிக ஓடைகளை அடிக்கடி பார்ப்பார். 1978 ஆம் ஆண்டில் ஒரு நாள் டான் திரையின் அடிப்பகுதியில் குறுக்கே ஓடும் செய்தியில் ஓர் பங்கு ஒரு வெள்ளிக்கு விற்பதைக் கண்டார். அவர் தனது முதல் பங்கை வாங்கி சில வாரங்களுக்குப் பிறகு $ 3 க்கு மேல் விற்றார். அந்த விற்பனையிலிருந்து, சந்தையின் போக்கில் பெரும் நாட்டம் கொண்டு ,அன்றைய பங்கு விலைகளை அறிந்து கொள்ள ஒரு கருவியை ஒப்பந்த வேலைக்கு செல்லும் போதும் அவருடன் எடுத்துச் சென்றார்.
# டேன் சேங்கர்

## இணைய குமிழ்

1997 ஆம் ஆண்டில் பங்குச் சந்தையில் தொழில்நுட்பம் மற்றும் இணையப் பங்குகள் அதிக வணிகர்களின் பெற்றிருந்த போது, டான் பெரும் நகர்வுகளைக் காணத் தொடங்கினார். சந்தையில் முழுமையாக முன்னேற தேவையான மூலதனத்தை வைத்திருக்க அவர் தனது போர்ஷை சுமார் 11,000 டாலர்களுக்கு விற்றார். அடுத்த ஆண்டில், அவர் 11,000 டாலர்களை 18 மில்லியனாக பெருக்கினார், இரண்டு பத்தாண்டுகளாக சந்தையில் வணிகம் புரிந்த அறிவு பெற்ற வில்லியம் ஓ நீலின் படைப்புகளை திரும்ப திரும்ப வாசித்தார். இந்த வெற்றியின் மூலம், டான் ஒரு முழுநேர வர்த்தகராகி, ஒப்பந்தத்த கார வேலையை விட்டு வெளியேற முடிந்தது.
# டேன் சேங்கர்

## சேங்கர் அறிக்கை மற்றும் சார்ட்பேட்டர்ன்.காம்

1996 ஆம் ஆண்டில் டான் தி சேங்கர் அறிக்கை என்ற தொலைநகல் செய்திமடலைத் தயாரித்தார், இது ஒவ்வொரு இரவும் பல நூறு தொடக்க வர்த்தகர்களுக்கு சென்றது. இந்த தொலைநகல் கடிதத்தை அவர் 1998 ஆம் ஆண்டில் சார்ட்பேட்டர்ன்.காம் என்ற புதிய கல்வி வலைத்தளமாக மாற்றினார், அங்கு தினசரி பங்கு விளக்கப்படங்கள் வர்த்தகர்கள் படித்து வர்த்தகம் செய்யக்கூடிய சிறந்த வடிவங்களை எடுத்துக்காட்டுகின்றன. இந்த வலைத்தளம் இப்போது உலகெங்கிலும் உள்ள ஆயிரக்கணக்கான வர்த்தகர்களுக்கு தொழில் சந்தை தயாரிப்பாளர்கள், ஹெட்ஜ் நிதி மற்றும் தனியார் வர்த்தகர்களுக்கு சேவைகளை வழங்குகிறது.
# சூசன்னா போர்தோன்

**சூசன்னா போர்தோன்** (Susanna Bordone) (பிறப்பு: 1981 செப்டம்பர் 9 ) இத்தாலியின் மிலனில் பிறந்த இவர் ஓர் இத்தாலிய ஒலிம்பிக் விளையாட்டுப் போட்டிகளில் குதிரையேற்ற வீரராவார். இவர் இரண்டு கோடைகால ஒலிம்பிக்கில் ( 2004 மற்றும் 2008 ) போட்டியிட்டார். 2008 ஆம் ஆண்டில் இவரது சிறந்த ஒலிம்பிக் முடிவுகள் அணி நிகழ்வுகளில் 5வது இடத்தையும், தனிப்பட்ட நிகழ்வில் 23 வது இடத்தையும் பிடித்தன.  
இவர் மூன்று உலக குதிரையேற்ற விளையாட்டுகளிலும் ( 2002, 2006, 2010 ), ஐந்து ஐரோப்பிய குதிரையேற்ற போட்டிகளிலும் (2003, 2005, 2007, 2009, 2011), இரண்டு ஐரோப்பிய குதிரையேற்ற போட்டிகளிலும் (2009, 2011) பங்கேற்றார் . கான்டினென்டல் குதிரையேற்ற போட்டிகளில் இவர் இரண்டு அணி பதக்கங்களை வென்றுள்ளார்.
# முட்டம் கலங்கரை விளக்கம்

**முட்டம் கலங்கரை விளக்கம்** கன்னியாகுமரி மாவட்டம், முட்டம் கடற்கரையில் அமைந்துள்ள ஒரு கலங்கரை விளக்கம் ஆகும்.
கன்னியாகுமரி மாவட்டத்தில் பல சிறப்பு வாய்ந்த சுற்றிலாதலங்கள் உண்டு. அதில் முக்கியமான ஒன்று முட்டம் கலங்கரை விளக்கம் மற்றும் அழகிய கடற்கரையைக் கொண்டிருப்பதால் இவ்வூர் சுற்றுலாத்தலமாகவும் விளங்குகிறது.
# முட்டம் கலங்கரை விளக்கம்

## வரலாறு

18-ம் நூற்றாண்டில் ஆங்கிலேயர்கள் முட்டத்தில் கலங்கரை விளக்கம் அமைப்பதற்கு இடம் தேர்வு செய்தனர். 1875 -ம் ஆண்டு பணிகள் தொடங்கப்பட்டு 1882 -ம் ஆண்டு முதல் முட்டம் கலங்கரை விளக்கம் செயல்படத் தொடங்கியது. 1910-ம் ஆண்டு ஜனவரி 1-ம் தேதி முறையாக செயல்பட்டது.
# முட்டம் கலங்கரை விளக்கம்

## அருங்காட்சியகம்

கன்னியாகுமரி முட்டம் புதிய கடல்சார் அருங்காட்சியகம் மற்றும் புதுப்பிக்கப்பட்ட நூறு ஆண்டுகள் பழமைவாய்ந்த முட்டம் கலங்கரை விளக்கம்.
# பீட்ரிச் மெண்டோசா

**பீட்ரிச் மெண்டோசா** (Beatriz Mendoza)
எசுப்பானியாவைச் சேர்ந்த இவர் ஓர் இணை ஒலிம்பிக் தடகள வீரர் ஆவார். முக்கியமாக டி 12 வகைப்பட்டில் விரைவோட்ட நிகழ்வுகளில் போட்டியிடுகிறார்.  
1992 ஆம் ஆண்டில் எசுப்பானிய இணை ஒலிம்பிக் விளையாட்டு அணியின் முதல் ஆட்டத்தில் தனது சொந்த நாட்டின் விளையாட்டுகளில் பங்கேற்றார். அதில் இவர் 100மீட்டரிலும், 200 மீட்டர் போட்டிகளிலும் வெண்கலம் வென்றார். 1996 இல் அட்லாண்டாவில் நடந்த பின்வரும் ஆட்டங்களில், ஸ்பிரிண்ட் இரட்டிப்பாக, 100 மற்றும் 200 போட்டிகளில் தங்கம் வென்றார். அவரது மூன்றாவதும், இறுதி ஆட்டமும் 2000 கோடைக்கால இணை ஒலிம்பிக்கில் சிட்னியில் இருந்தன. அதில் இவர் மீண்டும் 100மீட்டரிலும், 200 மீட்டர் போட்டிகளிலில் போட்டியிட்டு, 100 மீட்டரில் வெண்கலத்தையும் 200 இல் வெள்ளியையும் வென்றார்.
# இராபர்ட் மேத்யூசு (தடகள வீரர்)

**இராபர்ட் மேத்யூஸ்** (Robert Matthews) (பிறப்பு: 1961 மே 26 - இறப்பு: 2018 ஏப்ரல் 11) இவர் ஓர் பிரித்தானிய விளையாட்டு வீரராவார். பார்வைக் குறைபாடுள்ள இவர் நடுத்தர போட்டிகளிலும், நீண்ட தூர நிகழ்வுகளிலும் போட்டியிட்டார். ஏழு இணை ஒலிம்பிக் போட்டிகளில் எட்டு தங்கப் பதக்கங்களை வென்ற இவர், ஒரு "சின்னமான தடகள வீரர்" என்று குறிப்பிடப்படுகிறார்.
# இராபர்ட் மேத்யூசு (தடகள வீரர்)

## தனிப்பட்ட வாழ்க்கை

இவர் இங்கிலாந்தின் கென்டில் பிறந்தார். இவருக்கு தனது தந்தையிடமிருந்து மரபணு ரீதியாக கண் பார்வை குறைபாடு ஏற்பட்டது. இவருக்கு 11 வயதாக இருந்தபோது இவரது பார்வையில் குறிப்பிடத்தக்க சிரமங்கள் ஏற்படத் தொடங்கின. மேலும்,18 வயதிற்குள் தனது பார்வையை முற்றிலும் இழந்துவிட்டார். இவர் 13 வயதிலிருந்தே ஓரளவு பார்வையுடன் இருக்கும்போது ஒரு பள்ளியில் பயின்றார். பின்னர், பார்வையற்றோருக்கான கல்லூரியில்] படித்தார். 1993 ஆம் ஆண்டில், பார்வையற்றோருக்கான வழிகாட்டி நாய்கள் சங்கத்தில் பணியாற்ற இவர் இலீமிங்டனுக்கு சென்றார்.  
இவரது முதல் மனைவி, காத், நவம்பர் 2003இல், தனது 38 வயதில் திடீரென இறந்தார். மூன்று ஆண்டுகளுக்குப் பிறகு, இவர் நியூசிலாந்தில் விடுமுறைக்குச் சென்றிருந்தபோது, சாரா கெர் என்பவரைச் சந்தித்தார். அதன்பிறகு அவருடன் இவருக்கு இரண்டாவது திருமணம் நடைபெற்று நாட்டிற்குத் திரும்பினார். இத்தம்பதியருக்கு இரண்டு குழந்தைகள் இருந்தன. 2004 ஆம் ஆண்டில் பிபிசி மிட்லாண்ட்ஸ் *ஹால் ஆஃப் ஃபேமில்* இவர் சேர்க்கப்பட்டார்.  
இவர் ஒரு விளையாட்டு-உடற்பிடிப்பு சிகிச்சையாளராகவும், ஊக்கமளிக்கும் பேச்சாளராகவும் இருந்தார் . இவரது சுயசரிதையான *ரன்னிங் பிளைண்ட்* 2009 இல் வெளியிடப்பட்டது. 2014 ஆம் ஆண்டின் வெளியான *பிளைண்ட் ஆம்பிஷன்* என்ற திரைப்படத்தின் எழுத்தளர் 1988 ஆம் ஆண்டு இணை ஒலிம்பிக்கில் மேத்யூசின் செயல் திறன் தனது கதைக்கு உத்வேகம் அளித்ததாகக் கூறினார். கண்பார்வையற்றவர் எவ்வாறு இயங்குகிறார் என்பதை நடிகர் ராப்சன் க்ரீனுக்கு இவர் உதவினார். மேலும் படத்தில் ஒரு சிறிய பாத்திரமாகவும் இருந்தார். இவருக்கு 2017இல் மூளைக் கட்டி இருப்பது கண்டறியப்பட்டது. 2018 ஏப்ரல்11 அன்று இறந்தார்.
# இராபர்ட் மேத்யூசு (தடகள வீரர்)

## விளையாட்டு வாழ்க்கை

இவர் 1984 இல் முதன்முதலில் இணை ஒலிம்பிக்கில் இசுடோக் மாண்டேவில்லி / நியூ யார்க்கு விளையாட்டுப் போட்டிகளில் பங்கேற்றார். இவர் பி 1 வகுப்பு நடுத்தர, நீண்ட தூர நிகழ்வுகளில் தொடங்கினார். 800மீ, 1,500மீ, 5,000 மீ ஆகிய மூன்று பிரிவுகளிலும் தங்கம் வென்றார். நான்கு ஆண்டுகளுக்குப் பிறகு, சியோலில் நடந்த விளையாட்டுப் போட்டிகளில், இவர் மூன்று பட்டங்களையும் தக்க வைத்துக் கொண்டார். இவர் 1992இல் மீண்டும் 5,000மீட்டரை வென்றார். 800மீட்டரில் ஒரு வெள்ளியும், 1,500மீட்டரில் வெண்கலமும் பெற முடிந்தது. இது இவரது பதக்கத்தை 13 ஆகக் கொண்டு வந்தது. அவற்றில் எட்டு தங்கங்கள் அடங்கியது.  
இவர் 22 உலக சாதனைகளை முறியடித்தார். மேலும் ஆறு உலகப் போட்டிகள்லும், 15 ஐரோப்பியப் போட்டிகளிலும் தங்கப் பதக்கங்களை வென்றார். 1986 ஆம் ஆண்டில், 800 மீட்டர் ஓட்டத்தில் இரண்டு நிமிடம் பின்தங்கி இரண்டாவதாக வந்து, தனது சொந்த உலக சாதனையை முறியடித்தார். இணை ஒலிம்பிக் போட்டிகளுக்கான இலண்டன் 2012 வழிகாட்டியில் எட்டு "சின்னமான விளையாட்டு வீரர்களில்" ஒருவராக இவர் பட்டியலிடப்பட்டார்.  
2004 ஆம் ஆண்டு ஏதென்ஸில் நடந்த விளையாட்டுப் போட்டிகளில் பதக்கம் வெல்லத் தவறியதாலும், 2008 ஆம் ஆண்டு பெய்ஜிங் விளையாட்டுக்கு தகுதி பெறத் தவறியதாலும், 1,500 மீட்டரில் புதிய நியூசிலாந்து சாதனை படைத்த போதிலும், தடகளத்திலிருந்து ஓய்வு பெற்றார். பின்னர் இவர் ஒரு புதிய விளையாட்டில் கவனம் செலுத்தத் தொடங்கினார். நியூசிலாந்தின் பிரதிநிதியாக இலண்டனில் நடந்த 2012 இணை ஒலிம்பிக் போட்டிகளில் பார்வை இழந்தோருக்கான மிதிவண்டி ஓட்டுதல் போட்டிகளில் பங்கேற்றார். 2009 முதல் ஒரு முத்தரப்பு வீரராக நியூசிலாந்தை இவர் பிரதிநிதித்துவப்படுத்தினார்.
# நரசிம்மசுவாமி கோயில், சீபி

**நரசிம்ம சுவாமி கோயில்(Narasimha Swamy temple)** இந்திய மாநிலமான கர்நாடகாவில் தும்கூர் மாவட்டத்தின் தும்கூர் வட்டத்தில் சீபி என்ற இடத்தில் அமைந்துள்ளது. தும்கூர் நகரிலிருந்து வடக்கே 20 கி.மீ தொலைவில் உள்ள தேசிய நெடுஞ்சாலை 4 இல் சீபி அமைந்துள்ளது.
# நரசிம்மசுவாமி கோயில், சீபி

## வரலாறு மற்றும் புராணக்கதை

புகழ்பெற்ற பிரித்தானிய அரசு காலத்தைச் சார்ந்த வரலாற்றாசிரியரும், கல்வெட்டு கலைஞருமான பி. லூயிஸ் ரைஸின் கூற்றுப்படி, பின்வரும் புராணக்கதை கூறப்படுகிறது. ஒரு காலத்தில், காளைகள் பூட்டப்பட்ட மாட்டு வண்டியில் தானியங்களை ஏற்றிச் செல்லும் ஒரு வணிகர் சீபியில் தனது வண்டியை நிறுத்தி, பகல் உணவிற்காக, ஒரு பானை தானியத்தை அங்கிருக்கும் பாறையில் வேகவைத்தபோது, தானியத்தின் நிறம் இரத்த சிவப்பு நிறமாக மாறியது எனவும், இதனால் வணிகர், அவரது உதவியாளர்கள் மற்றும் எருமைகள் மூர்ச்சையடைந்தன எனவும் கூறப்படுகிறது. அவர்கள் அனைவரும் மயக்க நிலையில் இருந்தபோது, நரசிம்ம கடவுள் வணிகரின் கனவில் தோன்றி, பாறை அவரது தங்குமிடம் என்றும், அந்த வணிகர் தனது இருப்பிடத்தை இழிவுபடுத்தியதற்கு பரிகாரமாக, அந்த இடத்தில் அவருக்காக ஒரு கோவிலைக் கட்ட வேண்டும் என்றும் தெரிவித்ததாக நம்மப்படுகிறது. அதனால், ஒரு சிறிய கோயில் வணிகரால் கட்டப்பட்டது. மிக சமீபத்திய காலங்களில்,மைசூர் இராச்சியம், திப்பு சுல்தான் நீதிமன்றத்தில் திவானாக பணிபுரிந்த கச்சேரி கிருஷ்ணப்பாவின், மூன்று மகன்களான லட்சுமிநரசப்பா, புட்டண்ணா மேலும் நல்லப்பா ஆகிய மூன்று செல்வந்த சகோதரர்களால் முன்பே இருந்த சன்னதிக்கு மேல் ஒரு பெரிய கோயிலின் பிரதிஷ்டை மேற்கொள்ளப்பட்டது. மேலும், நல்லப்பாவுக்கு ஒரு கனவு வந்ததாகவும், அதில் நரசிம்ம கடவுள் இங்கு ஒரு கோயில் எழுப்பப்பட்டால் அவருக்கு நித்திய மகிழ்ச்சியை அளிப்பார் என்றும் கதை கூறப்படுகிறது. கோவில் கட்டுமானப் பணிகள் முடிவடைய பத்து ஆண்டுகள் ஆனது. நரசிம்ம சுவாமி கோயில் 18 ஆம் நூற்றாண்டின் இறுதியில் கட்டப்பட்ட எளிய மற்றும் நேர்த்தியான *திராவிட கட்டிடக்கலை* அமைப்பு ஆகும். கோயிலின் முக்கிய தெய்வம் நரசிம்மர், இந்து கடவுளான விஷ்ணுவின் அவதாரம் ஆகும்.
# நரசிம்மசுவாமி கோயில், சீபி

## கட்டிடக்கலை மற்றும் சுவரோவியங்கள்

நுழைவாயிலுக்கு மேலே உள்ள கோபுரம் மூன்று அடுக்குகளைக் கொண்டது மற்றும் கோயிலில் ஒரு பெரிய *பிரகாரம்* (எல்லை சுவர்) உள்ளது, இது ஒரு பெரிய நீளமான முற்றத்தை உருவாக்குகிறது. இங்குள்ள திறந்த *மண்டபம்* வழியாகச் சென்றால், தெய்வ சன்னதிகளுடன் கூடிய மண்டபத்திற்கு (அல்லது *நவரங்கா* ) இட்டுச்செல்கிகிறது. இது பல இந்து தெய்வங்களுக்கான சிறிய சன்னதிகளைக் கொண்டுள்ளது. இங்கு, ராமர், அம்பேகால் கிருஷ்ணா, ஸ்ரீரங்கநாதர், ( சயன நிலையில் இருக்கும் விஷ்ணுவின் ஒரு வடிவம்), நரசிம்மர் (சிங்கத்தின் தலையுடன் விஷ்ணு ), விநாயகர் மற்றும் சப்தகன்னியர் ஆகியோரின் சன்னதிகள் உள்ளது.
# நரசிம்மசுவாமி கோயில், சீபி

## கட்டிடக்கலை மற்றும் சுவரோவியங்கள்

### முக மண்டபம்

கோயிலின் முக்கிய பகுதியாக உள்ள*முகமண்டபம்* எனப்படும் நுழைவு மண்டபத்தின் மேற்புரத்திலும், பக்கவாட்டுச் சுவர்களிலும் உள்ள சுவரோவிய ஓவியங்கள், இந்து மத கருப்பொருள்களான *புராணங்களின்* காட்சிகள் (காவியங்கள்); *பாகவதம்,* *நரசிம்ம புராணம்*, *ராமாயணம்* மற்றும் *மகாபாரதம்* போன்றவற்றைச் சித்தரிக்கின்றன. ஸ்ரீரங்கப்பட்டணத்தில் உள்ள தாரியா தெளலத் பாக் சுவரோவியங்களில் காணப்படும் அதே கலை பாணியை இந்த சுவரோவியங்கள் பின்பற்றுகின்றன.
# நரசிம்மசுவாமி கோயில், சீபி

## கட்டிடக்கலை மற்றும் சுவரோவியங்கள்

### வரலாற்று ஆசிரியர்களின் கருத்து

விமர்சகர் வீணா சேகர் கருத்துப்படி, சுவரோவிய ஓவியங்களின் கலை கர்நாடகாவுக்கு குடிபெயர்ந்தது எனவும், இந்த கோவிலில் உள்ள சுவரோவியங்கள் "நாட்டுப்புற" தன்மை கொண்டவை எனவும் அறியப்படுகிறது. கலை வரலாற்றாசிரியர் ஜார்ஜ் மைக்கேலின் கூற்றுப்படி, இந்த கோயிலின் சுவரோவியங்கள் மைசூர் இராச்சிய காலத்தில் மிகச் சிறந்தவையாகவும், மேலும், அரச ஊர்வலங்களை சித்தரிக்கும் நீதிமன்ற ஓவியங்கள் ஒரு முகலாய அரசின் செல்வாக்கை வெளிப்படுத்துகின்றனவாகவும் உள்ளது என அறியப்படுகிறது.
# நரசிம்மசுவாமி கோயில், சீபி

## கட்டிடக்கலை மற்றும் சுவரோவியங்கள்

### ஓவிய கருப்பொருள்கள்

சுவர்கள் மற்றும் கூரையில் உள்ள சுவரோவியங்கள் மூன்று வரிசைகளாகப் பிரிக்கப்பட்டுள்ளன: முதல் வரிசையில் கிருட்டிணன் கடவுளின் கிருஷ்ண லீலாவை சித்தரிக்கிறது, இரண்டாவது வரிசையில் மகாராஜா மூன்றாம் கிருட்டிணராச உடையார் நீதிமன்றத்தில் நல்லப்பாவுடன் (திவான் கிருஷ்ணப்பாவின் மகன்களில் ஒருவர்) இருந்த காட்சி சித்தரிக்கப்பட்டுள்ளது. மூன்றாம் வரிசையில் ஹைதர் அலி மற்றும் அவரது மகன் திப்பு சுல்தான் ஆகியோருடன் கச்சேரி கிருஷ்ணப்பா, மற்றும் ராவணப்பா மற்றும் வெங்கடப்பா (உயர் பதவிகளை வகித்த நல்லப்பாவின் தாய்வழி மாமாக்கள்)ஆகியோர் கலந்து கொண்ட காட்சி சித்தரிக்கப்பட்டுள்ளது.  
வீணா சேகரின் கூற்றுப்படி, ஓவிய பாணியை அடிப்படையாகக் கொண்டு, மகாராஜா மூன்றாம் கிருஷ்ணா ராஜா வோடியாரின் (ஹைதர் மற்றும் திப்பு சுல்தான் இறந்த பிறகு ஆட்சி செய்தவர்) உருவப்படம் 19 ஆம் நூற்றாண்டின் ஆரம்பத்தில் இணைக்கப்பட்டிருக்கலாம் என அறியப்படுகிறது.  
பிரதான நுழைவாயிலின் *மண்டபத்தின்* உச்சவரம்பில் ஒரு சுவரோவியம் உள்ளது. அதில் கடவுள் கிருஷ்ணர் தன் நண்பர்களுக்கு புல்லாங்குழல் வாசித்துக் காட்டுவது போல உள்ளது. சுவரின் உச்சவரம்பில் தலா நான்கு விட்டங்கள் உள்ளன. அவற்றில், முதலாவது சவாரி இல்லாத குதிரைகளை சித்தரிக்கின்றன, அதைத் தொடர்ந்து யானைகள் உள்ளன; இரண்டாவதாக குதிரைவீரர்கள் கூம்புத் தொப்பிகளை அணிந்துகொள்கிறார்கள் (விஜயநகர காலத்தில் பொதுவானது) சில குதிரைவீரர்களுடன் கூடிய குதிரைகள், மற்றவர்கள் கொடிகளை ஏந்தியபடியும், மேலும் ஒரு சிலர் கால்நடையாக நடந்து வருவது போன்றும் சித்தரிக்கப்பட்டுள்ளது; மூன்றாவது வரிசையில், குதிரைவீரன், சிலர் சவாரி செய்கிறார்கள், மற்றவர்கள் கால்நடையாகவும் வருவது போன்று வரையப்பட்டுள்ளது. யானைகள் மற்றும் பீரங்கிகளை ஏற்றிச் செல்லும் வண்டியும் காணப்படுகிறது. இந்த சுவரோவியங்கள் ஹம்பியில் உள்ள விருபக்ஷா கோயிலிலும், ஹோலல்கண்டியில் உள்ள சித்தேஸ்வரர் கோயிலிலும் 18 ஆம் நூற்றாண்டின் பிற்பகுதியில் அமைக்கப்பட்ட கட்டுமானத்துடன் ஒப்பிடப்படுகின்றன.
# குஞ்சா நரசிம்ம சுவாமி கோயில், திருமாக்கூடல் நரசிபுரம்

**குஞ்சா நரசிம்ம சுவாமி கோயில்** (*Gunja Narasima Swamy Temple*) இந்தியாவின் கர்நாடக மாநிலமான மைசூர் மாவட்டத்தில் உள்ள திருமாக்கூடல் நரசிபுரம் எனும் ஊரில் அமைந்த இந்து கோவிலாகும். இந்த நகரம் வரலாற்று முக்கியத்துவம் வாய்ந்த மைசூர் நகரிலிருந்து 20 மைல் தென்கிழக்கில் அமைந்துள்ளது. இந்த கோயில் விஜயநகர சாம்ராஜ்யத்தின் 16 ஆவது ஆட்சிக்கு முந்தையது எனக் கருதப்படுகிறது. இது வழக்கமான திராவிட பாணியில் நுழைவாயிலின் (மகாத்துவாரம்) மேல் ஒரு பெரிய கோபுரம் உள்ளது. இங்குள்ள கருவறைக்கு முன்னால் நான்கு தூண்கள் கொண்ட மண்டபம் ஒன்று கட்டப்பட்டுள்ளது. காவேரி நதி மற்றும் கபினி நதியின் சங்கமத்தில் அமைந்துள்ள இந்த கோயில் இந்துக்களால் புனிதமாக கருதப்படுகிறது. பிரதான நுழைவாயிலின் முன்புறத்தில் வளரும் குன்றிமணி (கன்னடத்தில் *குலகன்ஜி* என அழைக்கப்படுகிறது) மரம் (*அப்ரஸ் ப்ரிகேட்டோரியஸ்*) என்பதிலிருந்து இந்த கோயிலுக்கு குஞ்சா நரசிம்ம சுவாமி கோயில் என்ற பெயர் வந்தது; இங்குள்ள குன்றிமணி மரத்தின் காலத்தை கணக்கிட்டு, இந்த கோயில் வாரணாசியை (காசி) விட புனிதமானது என்று பெருமையாக உள்ளூர்வாசிகள் கூறுகின்றனர். கோயிலில் உள்ள சிற்பங்களில் இந்து கடவுளான நரசிம்மர், குன்றுமணி மரத்தின் குச்சியையும், மறுகையில், ஒரு தண்டத்தையும் வைத்திருக்கிறார். அரக்கனான இரணியகசிபுவின் சிற்பமும் இங்கு உள்ளது.  
பிரித்தானிய அரசு கால வரலாற்றாசிரியரும், கல்வெட்டுக் கலைஞருமான *பி. லூயிஸ் ரைஸி*ன் கூற்றுப்படி, இந்த கோயில் மைசூரின் *தலாவோயின்* (நிலப்பிரபுத்துவ பிரபு) ஆதரவில் ஆண்டு பராமரிப்புடன் இருந்தது. இந்த நேரத்தில் கோயில் பழுதுபார்ப்பு மற்றும் அலங்காரங்களுக்கு உட்பட்டதாக பதிவுகள் குறிப்பிடுகின்றன. இந்த கோயில் இந்திய தொல்பொருள் ஆய்வின் கர்நாடக மாநில பிரிவின் கீழ் பாதுகாக்கப்பட்ட நினைவுச்சின்னமாகும். இக்கோயிலுக்கு அருகில், அகஸ்தியஸ்வரர் கோயில் என்று அழைக்கப்படும் மற்றொரு கோயிலும் உள்ளது. இந்த இரு கோயில்களும் ஆண்டுதோறும் ஏராளமான பக்தர்களை ஈர்க்கும் ஒரு புனிதயாத்திரைத் தலமாக உள்ளது.
# குஞ்சா நரசிம்ம சுவாமி கோயில், திருமாக்கூடல் நரசிபுரம்

## இதனையும் காண்க

- திருமாக்கூடல் நரசிபுரம்
# பார்வையற்றோருக்கான வழிகாட்டி நாய்கள் சங்கம்

**பார்வையற்றோருக்கான வழிகாட்டி நாய்கள் சங்கம்** (The Guide Dogs for the Blind Association) என்பது **வழிகாட்டி நாய்கள் சங்கம்** என்ற பெயரில் அறியப்படுகின்றன. இது 1934 இல் நிறுவப்பட்ட ஒரு பிரித்தானிய தொண்டு நிறுவனமாகும் .  
இது, புனர்வாழ்வு சேவைகளை வழங்குவதன் மூலம் இங்கிலாந்து முழுவதும் பார்வையற்றவர்களுக்கும், ஓரளவு பார்வை கொண்டவர்களுக்கும் உதவுகின்றன. பார்வைக் குறைபாடு உள்ளவர்களின் உரிமைகளுக்காக இவர்கள் பிரச்சாரம் செய்கிறார்கள். மேலும் கண் நோய் ஆராய்ச்சியில் முதலீடும் செய்கிறார்கள்.  
இதன் தலைமை அலுவலகம் பெர்க்சயரில் இரீடிங் என்ற இடத்தின் அருகில் உள்ளது. இங்கிலாந்தில் நான்கு வழிகாட்டி நாய் பயிற்சிப் பள்ளிகள் உள்ளன. அவை இங்கிலாந்தில் இரெட் பிரிட்ஜ், இலீமிங்டன், ஏதர்டன் ஆகிய நகரங்களிலும், இசுக்கொட்லாந்தில் போர்பார் நகரத்திலும் உள்ளன. மேலும் இது இலீமிங்டனுக்கு அருகில் ஒரு இனப்பெருக்கம் மையமும்; இங்கிலாந்து முழுவதும் 20 நிதி திரட்டும் கிளைகளையும் கொண்டுள்ளது. திசம்பர் 2015 உடன் முடிவடைந்த ஆண்டிற்கான இந்த நிறுவனம் தாக்கல் செய்த கணக்குகளில் 103.7 மில்லியன் டாலர் வருமானத்தைக் காட்டுகின்றன. ஏப்ரல் 2017 இல், நன்கொடையாளர்களின் தனிப்பட்ட தரவை தவறாகப் பயன்படுத்தி தரவு பாதுகாப்புச் சட்டத்தை மீறியதற்காக தகவல் ஆணையர் அபராதம் விதித்த 11 தொண்டு நிறுவனங்களில் இந்த தொண்டு நிறுவனமும் அடங்கும். இதற்கு 15,000 டால்ர் அபராதம் விதிக்கப்பட்டது.
# பார்வையற்றோருக்கான வழிகாட்டி நாய்கள் சங்கம்

## சேவை

இந்நிறுவனத்தின் சேவையானது பார்வையற்ற அல்லது ஓரளவு பார்வை கொண்ட நபருக்கு ஒரு வழிகாட்டி நாயை வழங்குகிறது. இந்த நாய்கள் ஒரு தன்னார்வ வளர்ப்பு பெண் நாய் வைத்திருப்பவரின் வீட்டில் பிறக்கின்றன. மேலும், நாய்களுக்கு ஆறு வாரங்களாக இருக்கும்போது ஒரு தன்னார்வ நாய்க்குட்டியுடன் நடப்பவரின் வீட்டிற்கு மாற்றப்படுகின்றன. 12 முதல் 14 மாதங்களுக்குப் பிறகு நாய்கள் ஒரு சிறப்பு பயிற்சியாளரிடம் செல்லும். அங்கு அவர்கள் நாய்கள் திறன்களைப் பெற சுமார் 26 வாரங்கள் பயிற் அளிப்பார்கள். இது அவர்களின் புதிய உரிமையாளருடன் மூன்று முதல் ஐந்து வாரங்கள் தீவிர வேலைகளை உள்ளடக்கியது. ஒவ்வொரு நபரும் நாயும் தனித்துவமானது. எனவே வழிகாட்டி நாயை உரிமையாளருடன் பொருத்துவது ஒரு சிக்கலான செயல்முறையாகும். மேலும் பயிற்சியாளர்கள் ஒரு நபரின் நடை வேகம், உயரம் மற்றும் வாழ்க்கை முறை உள்ளிட்ட அனைத்து தேவைகளையும் கணக்கில் எடுத்துக்கொள்ள வேண்டும். இந்த நிறுவனம நாய்கள் கூட்டாண்மைக்கு ஆதரவளிக்கவும், தேவைப்படும் வரை உரிமையாளருக்கு நாய்களை அளிக்கவும் உறுதிபூண்டுள்ளன. ஒரு வழிகாட்டி நாய் பயனரின் வாழ்நாளில் எட்டு நாய்கள் வரை இருக்கலாம். ஆறு முதல் ஏழு ஆண்டுகள் சேவைக்குப் பிறகு, ஒரு வழிகாட்டி நாய் ஓய்வுபெற்று மீண்டும் வீட்டுக்குச் செல்லப்படுகிறது.  
இந் நிறுவனம் வளர்ப்பு நாய்களின் இனப்பெருக்கத்திலும், பயிற்சியிலும் உலகத்தின் முதலிடத்தில் உள்ளன. மேலும், சர்வதேச வழிகாட்டி நாய் கூட்டமைப்பின் இணை நிறுவனமும் ஆகும்.  
இங்கிலாந்தில் தற்போது 4,800 வழிகாட்டி நாய்களின் சேவைக் கூட்டு உள்ளது. மேலும் ஒவ்வொரு ஆண்டும் 1,300 க்கும் மேற்பட்ட நாய்க்குட்டிகள் பிறக்கின்றன. வழிகாட்டி நாய் உரிமையாளர்கள் தங்கள் நாய்க்கு பெயரளவு 50 பவுண்டு மட்டுமே செலுத்த வேண்டும். ஒரு வழிகாட்டி நாயின் பிறப்பு முதல் ஓய்வு வரை முழு 'வாழ்நாள் செலவு' சுமார் 50,000 அமெரிக்க டாலராகும். இந்நிறுவனம் தன்னார்வ நன்கொடைகளை முழுமையாக நம்பியுள்ளது.  
உணவகங்கள் அல்லது உணவு சம்பந்தப்பட்ட பிற இடங்கள் போன்ற சில இடங்களில் நாய்கள் பெரும்பாலும் அனுமதிக்கப்படுவதில்லை. ஆனால் வழிகாட்டி நாய்களும், பிற உதவி நாய்களும் சட்டப்பூர்வமாக அனுமதிக்கப்படுகின்றன (இங்கிலாந்தில் சமத்துவ சட்டம் 2010 இன் கீழ்). இருப்பினும், வழிகாட்டி நாய்கள் பயனர்கள் கடைகள், உணவகங்கள், டாக்சிகள் மற்றும் பிற இடங்களுக்கு நுழைய மறுக்கப்படுவதாக வழக்கமான தகவல்கள் உள்ளன. இந்த தொண்டு நிறுவனம் வழிகாட்டி நாய் பயனர்களுடனும், நிறுவனங்களுடனும் இணைந்து சட்டத்தைப் பற்றிய விழிப்புணர்வை ஏற்படுத்தவும் அதிகாரப்பூர்வ புகார்களை ஆதரிக்கவும் செயல்படுகிறது.
# பார்வையற்றோருக்கான வழிகாட்டி நாய்கள் சங்கம்

## வரலாறு

முதல் நான்கு பிரித்தானிய வழிகாட்டி நாய்கள் - ஜூடி, பிளாஷ், போலி மற்றும் மெட்டா - 1931 ஆம் ஆண்டில் விர்ரலின் வால்சேயில் தங்கள் பயிற்சியை முடித்தன. மேலும் மூன்று ஆண்டுகளுக்குப் பிறகு பார்வையற்றோர் சங்கத்திற்கான வழிகாட்டி நாய்களாக உருவாக்கப்பட்டன. முதல் வழிகாட்டி நாய்களுக்கு பயிற்சியளித்த ஜெர்மன் மேய்ப்பன் வளர்ப்பாளர்களான முரியல் குரூக்கும், ரோசாமண்ட் பாண்ட் ஆகியோரின் பயிற்சி இல்லாமல் இது சாத்தியமில்லை. வழிகாட்டி நாய்களுக்கான முதல் நிரந்தர பயிற்சியாளர் 1933 இல் இங்கிலாந்து வந்த தளாபதி *நிகோலாய் லியாகோஃப்* என்பவராவார்.  
1956 ஆம் ஆண்டில் இந்நிறுவனம் நாய்க்குட்டி நடப்பவர்களாக மாற தன்னார்வலர்களை நியமிக்கத் தொடங்கின. சில ஆண்டுகளுக்குப் பிறகு ஒரு இனப்பெருக்கம் திட்டம் அறிமுகப்படுத்தப்பட்டது. 1970 வாக்கில் இந்நிறுவனத்தின் பணியின் இந்த கூறுகள் வளர்ந்தன. அவை இலீமிங்டனுக்கு அருகிலுள்ள *டோல்கேட்* மாளிகையில் தங்கள் சொந்த வளாகத்தில் வழங்கப்பட்டன. இந்நிறுவனத்தின் நாய்குட்டியுடன் நடைபயிற்சியும், இனப்பெருக்கத் திட்டங்களின் வளர்ச்சியில் மிகவும் செல்வாக்கு செலுத்தியவர் மறைந்த *தெரெக் பிரீமேன்* என்பவராவார் .
# பார்வையற்றோருக்கான வழிகாட்டி நாய்கள் சங்கம்

## தன்னார்வப் பணிகள்

இந்நிறுவனம் பல தன்னார்வலர்களை நம்பியுள்ளன. தன்னார்வலர்களால் செய்யப்படும் முக்கியப் பணிகளில் நாய்க்குட்டி நடைபயிற்சியும் அடங்கும் (அங்கு நாய்க்குட்டியுடன் நடப்பவர்கள் ஒரு நாய்க்குட்டியை 12 முதல் 14 மாதங்கள் வரை தங்கள் வீட்டிற்கு அழைத்துச் சென்று அன்றாட காட்சிகளையும், ஒலிகளையும் பழக்கப்படுத்த உதவுகிறார்கள்.)
# பார்வையற்றோருக்கான வழிகாட்டி நாய்கள் சங்கம்

## பிரச்சாரம்

பார்வையாற்ற, ஓரளவு பார்வை கொண்ட மக்களின் சுதந்திரத்தையும் சுதந்திரத்தையும் கட்டுப்படுத்தும் பிரச்சினைகள் குறித்து இந்நிறுவனம் பிரச்சாரம் செய்கின்றன. பேருந்துகளில் ஆடியோ-காட்சி கருவிகளைச் சேர்ப்பதை ஊக்குவித்தல், டாக்சிகளுக்கு சமமான அணுகல், சேவை வழங்குநர்களை (கடைகள், உணவகங்கள் மற்றும் வங்கிகள் போன்றவை) ஊக்குவித்தல், போன்றவை. இந்நிறுவனம் இங்கிலாந்து தெருவில் பகிரப்பட்ட இடத்திற்கான விவாதத்திலும், பாதுகாப்பான வீதிகளுக்கான பிரச்சாரத்திலும் ஈடுபட்டுள்ளன. இதில் உள்ளூர் அதிகாரிகளும், நாடாளுமன்ற உறுப்பினர்களும், பிறருடன் இணைந்து தெருக்களில் உள்ள தடைகளால் ஏற்படும் பிரச்சினைகள் குறித்த ஆபத்தை ஏற்படுத்தும் பார்வையற்ற, ஓரளவு பார்வை கொண்ட மக்களிடையே விழிப்புணர்வை ஏற்படுத்துகிறது.
# பார்வையற்றோருக்கான வழிகாட்டி நாய்கள் சங்கம்

## ஆராய்ச்சி

1990 ஆம் ஆண்டு முதல் இந்நிறுவனம் கண்சிகிச்சை ஆராய்ச்சிக்கு நிதியுதவி அளித்துள்ளன. கீழ்காணும் திட்டத்தின் ஒரு பகுதியாக, இந்நிறுவனம் நிதியளித்துள்ளன:  
- மரபுவழி குருட்டுத்தன்மைக்கு சாத்தியமான புதிய சிகிச்சையின் விசாரணை, லெபரின் பிறவி அமுரோசிஸ் (எல்.சி.ஏ) .
- கண் நிலைமைகளை சிறப்பாகக் கண்டறிந்து கண்காணிப்பதற்காக குழந்தைகளில் காட்சி புலங்களை மதிப்பிடுவதன் துல்லியம் மற்றும் செயல்திறனை மேம்படுத்துவதற்கான வழிகளை ஆராய்வதற்கான ஒரு ஆய்வு.
- பிற்கால வாழ்க்கையில் வயது தொடர்பான மாகுலர் சிதைவு (ஏஎம்டி) உருவாகும் அபாயத்தை வெவ்வேறு மரபணுக்கள் எவ்வாறு மாற்றும் என்பதை ஆராயும் ஆய்வு.  
வழிகாட்டி நாய்கள் அதன் நாய்களின் உடல்நலம், நலன், வாழ்க்கைத் தரம் மற்றும் செயல்திறன் ஆகியவற்றிற்கான கோரை ஆராய்ச்சியையும் மேற்கொள்கின்றன; பார்வையற்ற மற்றும் ஓரளவு பார்வை மற்றும் கொள்கை ஆராய்ச்சி போன்றவர்களின் நல்வாழ்வைப் பற்றிய உளவியல் சமூக ஆராய்ச்சி.
# பார்வையற்றோருக்கான வழிகாட்டி நாய்கள் சங்கம்

## வழிகாட்டி நாய்

'ஆண்டின் வழிகாட்டி நாய்' என்பது இந்நிறுவனத்தால் நடத்தப்படும் ஆண்டு விருது வழங்கும் நிகழ்வாகும். இங்கிலாந்தைச் சுற்றியுள்ள பார்வையற்ற அல்லது ஓரளவு பார்வை கொண்ட உரிமையாளர்களுக்காக தற்போது பணிபுரியும் 4,700 வழிகாட்டி நாய்களின் வேலையை அங்கீகரிப்பதே இதன் நோக்கம். 2014 ஆம் ஆண்டில் உத்வேகமான வழிகாட்டி நாய் உரிமையாளர் விருதினை வெரிட்டி இசுமித்தும், அவரது வழிகாட்டி நாயான உஃபா ஆகியோருக்கு வழங்கப்பட்டது.
# பார்வையற்றோருக்கான வழிகாட்டி நாய்கள் சங்கம்

## நடைபாதை நிறுத்தம்

இந்நிறுவனம் நடைபாதை நிறுத்துதலுக்கு எதிராக குறைந்தது 17 பிற தொண்டு நிறுவனங்களுடன் இணைந்து பிரச்சாரம் செய்கின்றன. இந்த பிரச்சாரம் நடைபாதை நிறுத்தும் மசோதாவை ஆதரித்தது. இது குறிப்பாக அனுமதிக்கப்படாவிட்டால், இங்கிலாந்து, வேல்ஸ் முழுவதும் நடைபாதையில் நிறுத்துவதைத் தடுக்கும் சட்டத்தை அறிமுகப்படுத்தியிருக்கும். இங்கிலாந்து நாடாளுமன்றத்தின் 2014–15 அமர்வில் அறிமுகப்படுத்தப்பட்ட போதிலும், அது மேலும் முன்னேறவில்லை.
# இராபோர் வனத்தவளை

***இராபோர் வனத்தவளை*** (*Rabor's forest frog*) என்பது செரடோபேட்ராசிடே குடும்பத்தினைச் சார்ந்த பிளாடிமேண்டிசு இரபோரி இனத்தைச் சார்ந்த தவளையாகும். இது பிலிப்பீன்சு நாட்டின் தென்பகுதியில் மட்டுமே காணக்கூடியதாகும். இதன் வாழிடப்பகுதிகளாக போகல், லெய்ட்டி மழைக்காடுகளும் மிண்டானோ தீவுகளாகும்.  
இராபோர் வனத்தவளையின் வாழிடப்பகுதிகளாக, வெப்பமண்டல, மிதவெப்பமண்டல உலர் காடுகளும், வெப்பமண்டல, மிதவெப்பமண்டல ஈரக் காடுகளும் ஆகும்.
# இலீமிங்டன்

இலீமிங்டன் (**Leamington)** என்பது இங்கிலாந்தின் வார்விக்சயரில் உள்ள ஒரு நீரூற்று நகரமும், கிராம சபையுமாகும். முதலில் இலீமிங்டன் பிரியர்சு என்று அழைக்கப்பட்ட இந்த சிறிய கிராமம், 18 ஆம் நூற்றாண்டில் ஒரு நீரூற்று நகரமாக வளர்ந்தது. இதன் நீர் மருத்துவ குணங்கள் கொண்டதாக இருந்ததாக பிரபலப்படுத்தியதைத் தொடர்ந்து புகழ் பெற்றது. 19 ஆம் நூற்றாண்டில், இந்த நகரம் இங்கிலாந்தில் மிக விரைவான விரிவாக்கத்தை அனுபவித்தது. நகரத்தின் ஊடாக பாயும் இலீம் ஆற்றின் பெயரால் இது பெயரிடப்பட்டது.
சிலையுடன் இலீமிங்டன் நகரக் கட்டிடம்(1884) ]]
இந்த நகரம் குறிப்பாக பிரித்தானியப் பேரரசின் கட்டிடக்கலைகளில் சிறந்தவற்றைக் கொண்டுள்ளது. குறிப்பாக பரேட்டும், கிளாரிண்டன் சதுக்கமும், இலான்ஸ்டவுன் சர்க்கஸ் ஆகியவற்றின் சில பகுதிகளில் இவை காணப்படுகின்றன.  
2011 மக்கள் தொகை கணக்கெடுப்பில் இதன் மக்கள் தொகை 49,662 பேர் ஆகும். இதன் அண்டை நகரங்களான வார்விக், விட்னாஷ் ஆகியவற்றுடன் இணைந்துள்ளது. ஒருங்கிணைந்த நகர்ப்புறமான் இதில் 2011 இல் 95,172 மக்கள் தொகையைக் கொண்டிருந்தது.  
இந்ந்கரம் கிழக்கு நோக்கியும், மேற்கு நோக்கியும் ஓடும் இலீம் ஆற்றால் பிரிக்கப்பட்டுள்ளது. இது தீவிர வானிலையில் வெள்ளத்தால் பாதிக்கப்படக்கூடியது. குறிப்பாக 1998 மற்றும் 2007 ஆம் ஆண்டுகளில் ஆற்றில் பெரும் வெள்ளம் ஏற்பட்டது.  
இந்த நகரத்தில் பல பூங்காக்களும், தோட்டங்களும் உள்ளன. 1998 ஆம் ஆண்டின் வெள்ளத்தில் இவை கடுமையாக சேதமடைந்தன. ஆனால் அவை தேசிய இலாட்டரியின் நிதியுதவியுடன் மீட்டமைக்கப்பட்டு மேம்படுத்தப்பட்டுள்ளன.
# இலீமிங்டன்

## சுற்றுலா

19 ஆம் நூற்றாண்டில் நகரத்தின் நீரின் புகழ் நகரத்தின் ஆரம்ப வளர்ச்சிக்கு வழிவகுத்தது. இது 19 ஆம் நூற்றாண்டில் சுற்றுலா இலீமிங்டனின் முதன்மைத் தொழிலாக மாறியது.
# இலீமிங்டன்

## சுற்றுலா

### சில்லறை வணிகம்

நகரத்தின் மையாத்தில் தெருவோர சங்கிலிக் கடைகள் முதல் சுயாதீன சில்லறை விற்பனைக் கடை வரை பலவிதமான கடைகள் உள்ளன.
# சீதத்தோடு

**சீதத்தோடு** (*Seethathodu*) என்பது தென்னிந்தியாவின் கேரள மாநிலத்தின் பத்தனம்திட்டா மாவட்டத்தில் சித்தர் நகரத்துக்கு அருகில் உள்ள ஒரு சிற்றூராகும். இந்த கிராமப்புற பிராந்தியத்தில் வேளாண்மை மிக முக்கியமான துறையாகும். அரசாலும், தனியாராலும் இயக்கப்படும் பேருந்துகள் சீதத்தோடை பத்தனம்திட்டா மாவட்டத்தின் பல்வேறு பகுதிகளுடன் இணைகின்றன.
# சீதத்தோடு

## நிலவியல்

சீதத்தோடு என்பது பத்தனம்திட்டா மாவட்டத்தின் கிழக்குப் பகுதியில் உள்ள அழகிய மலைப்பாங்கான கிராமப்புறப் பகுதியாகும். பல மலைகள், பள்ளத்தாக்குகள், செங்குத்தான சரிவுகள் இதன் புவியியல் பின்னணியை அழகுபடுத்துகின்றன. 90% பரப்பளவு அடர்த்தியான காப்புக் காடுகளாகும். இது குட்ரிகல் மலைத்தொடரின் ஒரு பகுதியாகவும், பெரியாற்றுத் தேசியப் பூங்காவின் பகுதியாகவும் உள்ளது. இவை போக மீதமுள்ள நிலப்பரப்பில் மக்கள் வாழ்கின்றனர். இங்கு முக்கிய சாகுபடி இரப்பர் ஆகும். சீதாதோடுவின் முக்கிய ஈர்ப்பு இந்து மலையாத்திரை தலமான சபரிமலை ஆகும்.  
- கக்காட் நீர்மின் நிலையத் திட்டத்தின் நீர்மின் நிலையம் சீதாத்தோடில் அமைந்துள்ளது (50 மெகாவாட் திறன்). இது 2 அலகுகளைக் கொண்டுள்ளது. முதல் பிரிவு 1998 இல் தொடங்கப்பட்டது, அடுத்து 1999 இல் இயக்கப்பட்டது. இது கேரள மாநில மின்சார வாரியத்தால் இயக்கப்படுகிறது.
- சபரிகிரி - கேரளத்தின் இரண்டாவது பெரிய நீர்மின் திட்டம் சபரிகிரி இந்த கிராமத்தில் அமைந்துள்ளது.
- சுமார் 651.94 கி.மீ. <sup>2</sup> பரப்பளவு கொண்ட கேரளத்தின் மிகப்பெரிய பஞ்சாயத்துகளில் இதுவும் ஒன்றாகும். ஆனால் கிட்டத்தட்ட 602.7 &nbsp; கி.மீ. <sup>2</sup> பகுதி அடர்ந்த காடுகளால் சூழப்பட்டுள்ளது. மக்கள் வாழும் பகுதி சுமார் 4924 ஏக்கர் மட்டுமே.
# சீதத்தோடு

## வரலாறு

நிர்வாக வசதிக்காக பந்தளத்தின் கொய்கல் அரசர்கள் தங்கள் இராச்சியத்தை வலியாகோயிக்கல் (பந்தளத்தின் பகுதிகள் உட்பட) மற்றும் கொச்சுக்கோய்கல் (மேற்கு பகுதிகள்) என இரண்டு பகுதிகளாகப் பிரித்தனர். கொச்சுகோய்கல் இன்று சீதத்தோடு பஞ்சாயத்தின் ஒரு பகுதியாகும். கி.பி 52 இல், புனித தோமா இந்த பஞ்சாயத்துக்கு உட்பட்ட நிலைக்கல் என்ற கிராமத்தை அடைந்து ஒரு சிலுவையை நிறுவினார். வழக்கறிஞர் கொச்சுகோய்க் தலச்சிரா பரயானன் இந்த பிராந்தியத்தில் முதல் பள்ளியை (எஸ்.என்.டி.பி பள்ளி) நிறுவினார். சீதாத்தோடு பஞ்சாயத்து 20 நவம்பர் 1968 இல் உருவாக்கப்பட்டது. இதன் முதல் தலைவராக டி. கே. ராகவன் தேர்ந்தெடுக்கபட்டார்.
# சீதத்தோடு

## வரலாறு

### சீதத்தோடு பஞ்சாயத்தில் வார்டுகள்

- சீதத்தோடு
- கவி
- அங்கமூழி
- கோட்டமொன்பரா
- பலததியர்
- வாலுபாறை
- கம்பிலின்
- கொச்சுகோய்கல்
- கோட்டகுழி
- குருநாதன்மன்னு
- சீதகுழி
- மூணுகல்லு
- அல்லுங்கல்
- முண்டன்பாறை
# சீதத்தோடு

## மக்கள் வகைப்பாடு

2001 இந்திய மக்கள் தொகை கணக்கெடுப்பின்படி, சீதாத்தோடு பஞ்சாயத்தில் சுமார் 18222 மக்கள் வாழ்கின்றனர். இதில் 9268 பேர் ஆண்கள், 8954 பேர் பெண்களாவர். இந்த கிராமத்தின் எழுத்தறிவு விகிதம் 92.4% ஆகும். இங்குள்ளவர்களில் 95% க்கும் அதிகமான மக்கள் மலையாளம் பேசுகிறார்கள், 4% பேர் தமிழ் பேசுகிறார்கள். ஆங்கிலம் மற்றும் இந்தி பேசுபவர்கள் சிலர் உள்ளனர். இந்தி பேசுபவர்கள் வட இந்தியாவில் இருந்து புதியதாக குடியேறிய தொழிலாளர்களாவர்.
# சீதத்தோடு

## கல்வி நிறுவனங்கள்

### பள்ளிகள்

- கே.ஆர்.பி.எம் எச்.எஸ்.எஸ் சீதாத்தோடு
- அரசு மேல்நிலைபள்ளி, சித்தர்
- அரசு மாதிரி எல்.பி.எஸ்., சித்தர்
- வி.கே.என்.எம்.வி.எச்.எஸ் எஸ், வயையட்டுப்புழா
- புனித பேமிலி பொது பள்ளி, சித்தார்
- கோமலா விலாசம் பள்ளி, படயணிப்பரா
- லிட்டில் ஏஞ்சல்ஸ் ஆங்கில வழிப் பள்ளி சித்தர்
- சாயல் ராயல் பேரலல் கல்லூரி
- சாந்தி நிகேதன் இணை கல்லூரி, சித்தார்
- ஐடியல் பேரலல் கல்லூரி, சித்தார்
- மவுண்ட்ஜியன் யுபிஎஸ் (முன்பு குர்குளம் யுபிஎஸ்) அங்கமூழி
- எஸ்ஏவிஎச்எஸ் அங்கமூழி
- செருபுஷ்பம் ஆங்கிலவழி பள்ளி அங்கமூழி
- அரசுப் பழங்குடி யுபி ஸ்கூல், முண்டன்பாரா
- எம்.எம்.ஏ.எம் ஆங்கில வழிப் பள்ளி, கொச்சுகோய்கல்
# சீதத்தோடு

## கல்வி நிறுவனங்கள்

### அருகிலுள்ள கல்லூரிகள்

- மார் இவானியோஸ் ஐ.டி.சி, சீதத்தோடு
- எஸ்.என்.டி.பி கல்லூரி, சித்தார்
- எஸ்.ஏ.எஸ் எஸ்.என்.டி.பி யோகம் கல்லூரி, கொன்னி
- என்.எஸ்.எஸ் கல்லூரி, கொன்னி
- கார்மல் பொறியியல் கல்லூரி, ராணி-பெருநாடு
- முசலியார் பொறியியல் கல்லூரி, மலையாளப்புழா
- மவுண்ட் சியோன் பொறியியல் கல்லூரி, கடமண்ணிட்டா
- புஷ்பகிரி மருத்துவக் கல்லூரி, திருவல்லா
- முத்தூத் செவிலியர் கல்லூரி, பதனம்திட்டா
- செயின்ட் தாமஸ் கல்லூரி, ராணி
- கத்தோலிக்க கல்லூரி, பதானம்திட்டா
# சீதத்தோடு

## கல்வி நிறுவனங்கள்

### சுகாதார பராமரிப்பு

- அரசு பி.எச்.சி சீதத்தோடு மற்றும் அங்கமூழி
- மருத்துவ மருத்துவமனை மூன்னுகல்லு
# சீதத்தோடு

## போக்குவரத்து

- விமான நிலையங்கள் : திருவனந்தபுரம் சர்வதேச விமான நிலையம் மற்றும் கொச்சி சர்வதேச விமான நிலையங்கள் சீதத்தோடிலிருந்து கிட்டத்தட்ட ஒரே தொலைவில் உள்ளன (சுமார் மூன்று மணி நேர பயணம்). அருகிலுள்ள வானூர்தி நிலையம் வரவிருக்கும் வானூர்தி நிலைய திட்டமானது எருமேலி- சபரிகிரி சர்வதேச வானூர்தி நிலையம் ஆகும்.
- தொடருந்து : அருகிலுள்ள தொடருந்து நிலையங்கள் செங்கன்னூர் (60) &nbsp; கி.மீ), மற்றும் திருவல்லா (65) &nbsp; கி.மீ).
- சாலைகள்: முக்கிய சாலைகளாக வடசேரிக்கரா - சித்தார் -அங்கமூழி - பிளாபளே சாலை, பத்தனம்திட்டா - அங்கமூழி - குமுளி.
- பேருந்துகள் : அனைத்து முக்கிய தொலைதூரப் பேருந்துகளும் சீதத்தோடு சந்திப்பில் நிறுத்தப்படுகின்றன.
- உள்ளூர் போக்குவரத்து : வாடகை மகிழுந்துகள் (தானிகள், மகிழுந்துகள் போன்றவை) ஒவ்வொரு சாலையிலும் கிடைக்கின்றன, எல்லா முக்கிய சந்திப்புகளிலும் அவற்றின் நிறுத்தங்கள் உள்ளன. குறுகிய சாலைகளாக இருப்பதால், சிறுறுந்துகள் உள் இடங்களுக்கு சீரான இடைவெளியில் செல்கின்றன.